作者:無名氏
標題:雙調・蟾宮麴酒
內容:酒能消悶海愁山，酒到心頭，春滿人間。這酒痛飲忘形，微飲忘憂，好飲忘餐。一個煩惱人乞惆似阿難，才吃了兩三杯可戲如潘安。止渴消煩，透節通關，注血和顏，解暑溫寒。這酒則是漢鍾離的葫蘆，葫蘆兒裡救命的靈丹。贊西域吉誠甫酌西涼萬斛葡萄，喜有知音，助我詩豪。壯士奪旗，忠臣鎖樹，逐客吹簫。檢舊曲梨園架閣，舉新聲樂府勾銷。膽落兒曹，水倒詞源，雷吼江潮。歸隱問天公許我閒身，結草為標，編竹為門。鹿豕成群，魚蝦作伴，鵝鴨比鄰。不遠遊堂上有親，莫居官朝裡無人。黜陟休雲。進退休論。買斷青山，隔斷紅塵。